**Министерски съвет**

**брой: 107, от дата 29.12.2023 г.**

**Официален раздел / МИНИСТЕРСКИ СЪВЕТ**

**Постановление № 346 от 21 декември 2023 г. за изменение и допълнение на Постановление № 79 на Министерския съвет от 2016 г. за осигуряване за безвъзмездно ползване на познавателни книжки, учебници и учебни комплекти**

**ПОСТАНОВЛЕНИЕ № 346 ОТ 21 ДЕКЕМВРИ 2023 Г.**

**за изменение и допълнение на Постановление № 79 на Министерския съвет от 2016 г. за осигуряване за безвъзмездно ползване на познавателни книжки, учебници и учебни комплекти**

**(обн., ДВ, бр. 31 от 2016 г.; изм. и доп., бр. 32 от 2018 г., бр. 34 от 2019 г., бр. 50 от 2021 г. и бр. 39 от 2022 г.)**

**МИНИСТЕРСКИЯТ СЪВЕТ**

**ПОСТАНОВИ:**

§ 1. В чл. 1 се правят следните изменения и допълнения:

1. В ал. 1:

а) в т. 2 след думите „от I до IV клас“ се добавя „и от VIII до XII клас“;

б) създават се нови т. 4 и 5:

„4. по един учебен комплект по учебния предмет майчин език – за всеки ученик от I до XII клас, изучаващ учебния предмет майчин език;

5. по един учебник по учебния предмет религия – за всеки ученик от I до XII клас, изучаващ учебния предмет религия;“

в) създава се т. 6:

„6. по един учебник по учебния предмет хореография – за всеки ученик от I до XII клас, изучаващ учебния предмет хореография;“

г) досегашните т. 4 и 5 стават съответно т. 7 и 8.

2. В ал. 2, т. 3 думите „от V до VII клас“ се заменят с „от V до XII клас“.

§ 2. В чл. 1а думите „по чл. 1, ал. 1, т. 2, 3 и 5 – за учениците от I до VII клас“ се заменят с „по чл. 1, ал. 1, т. 2 – 6 и 8 – за учениците от I до XII клас“.

§ 3. В чл. 2, ал. 1 се правят следните изменения и допълнения:

1. В т. 4 думите „II – VII клас“ се заменят с „II – XII клас“.

2. В т. 5 след думите „учебни предмети“ се добавя „и по учебните предмети майчин език, религия и хореография“.

3. В т. 6 в началото се добавя думата „за“.

§ 4. В чл. 3 се правят следните изменения и допълнения:

1. В ал. 1 се създават т. 6 – 10:

„6. за ученик в VIII клас – 300 лв., в т.ч. 60 лв. за учебни помагала;

7. за ученик в IX клас – 300 лв., в т.ч. 40 лв. за учебни помагала;

8. за ученик в X клас – 300 лв., в т.ч. 40 лв. за учебни помагала;

9. за ученик в XI клас – 150 лв., в т.ч. 20 лв. за учебни помагала;

10. за ученик в XII клас – 150 лв., в т.ч. 20 лв. за учебни помагала.“

2. Създава се нова ал. 3:

„(3) Нормативът на средствата за закупуване на учебниците и учебните помагала, които са част от учебния комплект, по чл. 1, ал. 1, т. 4 – за ученик от I до XII клас е в размер на 15 лв., в т.ч. 4 лв. за учебни помагала.“

3. Създава се ал. 4:

„(4) Нормативът на средствата за закупуване на учебниците по чл. 1, ал. 1, т. 5 и 6 за ученик от I до ХII клас е в размер на 12 лв.“

4. Досегашната ал. 3 става ал. 5 и в нея думите „по чл. 1, ал. 1, т. 5“ се заменят с „по чл. 1, ал. 1, т. 8“.

§ 5. В чл. 3а, т. 2 думите „за II – VII клас“ се заменят със „за II – XII клас“.

§ 6. В чл. 8 думите „по чл. 1, ал. 1, т. 1 – 3, т. 5“ се заменят с „по чл. 1, ал. 1, т. 1 – 6, 8“.

§ 7. В чл. 10 се правят следните изменения:

1. Алинея 1 се изменя:

„(1) Реализираните икономии при закупуването на познавателните книжки, учебниците и учебните комплекти и възстановените средства по реда на чл. 2, ал. 4 може да се използват само за закупуване на учебници извън предоставените по чл. 1, както и на учебни помагала за училищната библиотека.“

2. В ал. 2 думите „от училищната библиотека“ се заменят с „по ал. 1“.

3. В ал. 3 думите „Учебниците от училищната библиотека“ се заменят със „Закупените по ал. 1 печатни издания“.

§ 8. В чл. 11, ал. 1 думите „и на учебниците, предоставени за ползване съгласно чл. 10, ал. 2 и 3“ се заменят с „както и за опазване и възстановяване на печатните издания, предоставени за използване съгласно чл. 10, ал. 2 и 3“.

Заключителна разпоредба

§ 9. Учебниците и учебните комплекти за учениците от VIII до XII клас по общообразователните учебни предмети, както и учебниците и учебните комплекти за учениците от I до XII клас по учебния предмет майчин език, по учебния предмет религия и по учебния предмет хореография и достъпът до тези електронно четими учебници започват да се осигуряват за безвъзмездно ползване от учебната 2024 – 2025 година.

Министър-председател: Николай Денков

Главен секретар на Министерския съвет: Ваня Стойнева

9096